8

ISIGIDIMI SAMAXOSA, SEPTEMBER 1, 1883.

INGWEVU ENTSUNDU NEZIPROFETO.

Heald Town, August 24, 1883.

Mr. Editor.—Nkosi yam kaundincede undifakele lamazwana kweli pepa lamanene. Ndifuna ukupendula u Mr. Bell B. Kota kwisimanga asibonileyo sokushumayela kwentombi. Nditi mzalwana Mr. Kota ukuba umntu ubuza into angayiqondiyo, uyayibuza ngapandle kokuyigweba kuba wena useluyigwebile, kuba uti asikuko nokuba kulusizi ukude esisono singene sivunyelwe pakati kwamabandla ka Tixo. Nditi Mr. B. B. Kota kaufunde kakuhle kwezimpawampawana welatise ngazo kuma Korinte. Indawo yokuqala umpostile wayenga tetelj ukuba umfazi akangeshumayeli naxeshikweni afikelwe sisityilelo somoya oyingcwele. Waye siti makatwale umnqwazi xa ashumayelayo or eprofitesha, mhlaumbi etandaza. Kulihlazo kumfazi ukuprofitesha engayigqubutelanga intloko yake. Umoya oyingcwele unokumnyanzela umntu ukuba ashumayele ilizwi lika Tixo nokuba yintombazana or yinkwenkwana, nokuba ngumfazi kwanjengendoda. Indawo yesibini unyanisile kutiwa abafazi benu mabati cwaka ezintlanganisweni ngokuba kungavunyelwanga bona ukuba batete. Kodwake sakufika isityilelo somoya akuko bani unokubatintela, akuko ndawo itetiweyo ukuba ize batintelwe kuzo indaba zoxolo nezosindiso. Indawo yesita- tu omoya ati umpostile masiba cikide, uteta amaxoki angafundisi nya- niso. Ukubake lamantombazana akashumayeli nyaniso, ungaba unya- nisile ukuti sisono. Ukugqibela kaufunde Joweli, II. 28. Naku Zenzo, II. 16, nezinye ukuba ziteta ntonina ezondawo. Ndisapela apo-

A. Radas.

ULOBOLO—LUYINTONINA LONA?

Horton, August 24, 1883.

Nkosi yam Mhleli wendaba ze *Sigidimi Samaxosa,* ndincede undifakele lamazwana ngolobolo. Bendingazilungisele ukuba ndiya kubuye ndibale. Ndandivakalisa uluvo Iwam, kuba ndibona umzi wakowetu ubuyela kwizinto owauzilahlile. Kwakutiwe ukulobola kukutengisa, namhla bati sasiposisile. Mzalwana Mr. Patuleni Kakaza maze undi- pendule ngamazwi abekekileyo. Ndifuna ukwazi ukuba kufuneka siluhlangana na, nokuba asikulindele oko? Ukutsho ndiva amazwi ako ukuba mabi kwawo, atukayo, agxekayo, uti wena asinakubalandela ohlakanyana. Elolizwi kwa Xosa litetwa kubantu abangenazimilo. Kanjalo eli liti “ abanga ilizwi lika Tixo lingabenzela amaxoba,” ubufanele ukulibekisa kubafana abantu abangenazintombi, kutenina ukuba mzalwana ubekise amazwi anje kumaxego aselendisile nawendisayo ? Ubufanele ukutsho kube kutetwa ngamanxila, namahilihili. Tina singoyise kusapo Iwaka Xosa, sinentombi, asifuni makazi, ekufanelwe ukutiwa kubo bafuna amaxoba ngabafuna amakazi. Elinye ilizwi endingalivayo ukuba ulifake nganina kulenteto leli uti “Asinakupika nabanga bangabona sebesezulwini bengatandazanga.” Ube ufanele ukuti xa ubalela amanye amanene akowenu anjengawe, utete inteto efenelwe ukuba itetwe nguwe. Into eninzi yamanene yasiyeka *Isigidimi* ngokukalazela inteto yaso. Manene akowetu ningandiveli gwenxa anditsho ukuti umntu akanakum’pa uyise into atanda ukumnika yona. Into enditeta ngayo likazi, leminqopiso ati omnye “ pambi kokutshata lobola aze ati olisoka ndiyakuzikupa ndakugqiba ukutshata. Nalo ke ikazi. Yimfanelo ukuba umntu am’pe uyise em’pa ngokutanda, enganyanzelwa yiminqopiso.

. . Boyce Mama.

ABAFUNDISI ABANTSUNDU NE “ GLOVES.”

Mnumzetu :—Ingxoxo ka M. P. iyanaba, ide kaloku yeza kucukumisa kuti ba Fundisi bantsundu ; mandizihlanganisele nabetu, kwanjengokuba umb'aleli wako enjenjalo kwakukankanywa abamhlope aba Fundisi. Umbaleli wako (oti ukuzibala, ungu A. K.) makabe uyazi kakuhle ukuba kwabo bantu apendulana nabo akuko ungum Fundisi. Ndizame ukuyiqondisisa loncwadi ka A. K., kuba kambe noko ndikuqelile ukupulapula ukuteta ko Mlungu, nosifundayo isixosa, ndite noko ndike ndamana ukuqubaqubeka, hayi ndabuya ndaqonda.

Kutiwa *sinxiba i-gloves asisebenzi,* gxebe mandib'ale awake amazwi kungatiwa ndijika inteto yomntu. Eteta ngomfi into ka Soga uti “ Akazanga kundibulisa, izandla zake bezifakwe egloveni ; *njengokuba abafundisi abantsundu benje nje namhla, besoyika ukubamba, isandla esirabaxa ngokusebenza.”* Fanukuba into engumfundisi ontsundu ayaziwa, ayiko kwihlelo lakulo A. K. kuba nanku evakalisa ukulidela elobandlana likoyo labafundisi lonke. Akahluli umbaleli wako ugwebe ngokukauleza xa anje nje ukubala. Fanukuba woti ukuze aqonde ukuba nontsundu umfundisi uyakwazi ukusebenza asuke ubani aye kumxelela ukuba wenza into etile ngoku, njalo njalo, senjenjalo sonke tina bantsundu, kodwa into esoyilumkela kukunganxibi *gloves* xa simbulisayo, aze ati ke lowo nalowo atabate igaba aye kuhlakulela itapile zombaleli wako, ukuze abone ukuba uyakwazi ukusebenza noko angumfundisi! Mnumzetu, inteto enje mna ndiyikangela ndiyibone iyeyokutshabisa nokudela into engumfundisi ontsundu. Sesinezimvo nati makasazelelele umbaleli wako lowo, noko singelilo elobala alilo yena. Makatete into yake leyo banyekene ngayo no Mr. James Pelem lowo, ayeke ukunyelisa tina. Elokugqiba, akuti u A. K. lowo ukuba uke uhambele kulamacala, eze kulo wakuti umzi simbonise owetu umsebenzi owezetu izandla, agqibele ukugxeka. Ndingowako

W. P.

E-Batenjini, 22 August, 1883.,

“GOVERNMENT GAZETTE.”

*(PUBLISHED BY AUTHORITY.)*

ISAZISO—ISITILI SASE DIKENI.

IRAFU YEZINDLU YOMNYAKA WE 1883.

KUYAZISWA ukuba lixesha ngoku lokuhlaula Irafu

Yezindlu, yalo mnyaka we 1883 kule nkundla, ema-

yihlaulwe ke ngomhla wamashumi mabini anesitoba (29)  
ka September lo uzayo, nangapambili kwelo xesba : emva  
kwalomhla bonke abangayiblaulanga baya kudliwa isheleni  
zombini ngapezulu kwentlaulo abamele ukuyirola.

ALEX. STEWAET, U Mantyi.

Kwinkundla yo Mantyi,

E Dikeni, July 8, 1883.

IZAZISO.

INCWADI YENDUMISO.

o

U UGUQULO OLUTSHA LWAMACULO KA DAVIDE se ngoku, lutengiswa Kwindlu Yencwadi e Lovedale.

Oluluguqulo lubekwa pambi kwabafundi ukuba bavakalise imvo zaz

zabo ngalo.

Amaxabiso :—15s, ngeshumi linesibini; enye 1s 4d; nge post 1s 8d.

INQWELO EZINTATU EZINTSHA.

IZIKOTSH’-KARI EZITATU.

ONZONKE zenziwa apa e Lovedale azatengiswa. Zinokufunyanwa ngoku nangubani onenkabi, mhlaumbi igusha ezinokuxelwa.

Abo bafuna inqwelo mhlaumbi izikotsh’-kari bangeza kutyebisa

amehlo

NDIYAZISA abahlobo ukuba inkosikazi yam ibeleke  
inkwenkwe ngomhla we 15 ku August, 1883.

JAMES GONTSHI.

Wa Wester Ford, August 23, 1883.

BONISANI!

IHASHEKAZI elibomvu lilahleke kwa Matole ngo July

14. Licandiwe kule ndlebe yasekunene, linemigca mibini emhlope

emkonweni lalityatyulwe yintambo. Ondilandisileyo ndomnika £2.

Olibone pesheya kwe Nciba angalitumela ku Mlindazwe Galela, e Tyinira.

MFAZO N. GALELA.

Gaga School, Aug. 27, 1883.

BONISANI!

NGO August 25, ngolwesi-Hlanu kulahleke ihashe ngobusuku, kwa Gaga. Andiva nomkondo, andiboni

namaxalanga. Izikiti ezikufupi ndizifikile ; kodwa mu tu.  
Ibala lalo lintsundu ngokumtuqwa. Upawu litiwe cupe  
kuhle endlebeni yokohlo. Lifutshane (pony) ngati ngala  
mahashe sazeke kutiwe ngabe Sutu. Yintwana embana,  
ebumata ; umsila nesingci zinde, zimnyama. Umntu onokundilandisa ndingambulela nge 10s. Lipakati kweminyaka *emine nemihlanu* ubudala balo. Amabamba seleqalileukuntshula.

STEPHEN B. MATEZA.

Emta, Ox Kraal, 29 Aug., 1883.

epa Elipepa lishicilelwa E-Lovedale Institution ekuqalekeni napakati kwenyanga.